मोटो जी4
मोटो जी4 एगो एंड्रॉइड स्मार्टफोन ह जेके मोटोरोला मोबिलिटी द्वारा विकसित कइल गइल बा, जवन की लेनोवो क सहायक कंपनी ह। तीसरा पीढ़ी की मोटो जी की उत्तराधिकारी की रूप में एके घोषित कइले की बाद, 17 मई 2016 के एके ब्राजील और भारत में जारी कइल गइल रहे,  ओकरी बाद 28 जून 2016 के संयुक्त राज्य अमेरिका और फेर अन्य बाजारन में एके जारी कइल गइल। ए फोन के एंड्रॉइड सुरक्षा पैच मिली, लेकिन हर महिना नाहीं।

28 फरवरी, 2017 के, मोटो जी 5 की तौर प लेनोवो आपन उत्तराधिकारी क घोषणा कइलस, जेमें बेहतर सीपीयू, पहिले से अधिका रैम और अधिक स्टोरेज क जगह रहे।

विशेष विवरण

मोटो जी 4 में हार्डवेयर डिजाइन ताज़ा तरीन रहे, जेमें "पानी से बचावे वाली नैनो कोटिंग", और उभार की साथ एगो कैमरा रहे। हालांकि पिछला पीढ़ी, मोटो जी 3 की विपरीत, मोटो जी 4 प्लस में आईपीएक्स 7 प्रमाण पत्र नहीं बा। इ डिवाइस काला और सफेद रंग की संस्करण में उपलब्ध बा, एकरी आलावा मोटोमेकर की माध्यम से कस्टम ऑर्डर खातिर विभिन्न रियर कवर और एक्सेन्ट रंग उपलब्ध बा न स। जी 4 में 5.5 इंच का 1080p डिस्प्ले, एगो ओक्टा-कोर क्वॉलकॉम स्नैपड्रैगन 617 सिस्टम-ऑन-चिप, और 2 या 3 जीबी रैम शामिल बा। मोटो जी-4 में 16 या 32 जीबी का आंतरिक स्टोरेज शामिल बा। माइक्रोएसडीएक्ससी द्वारा 128 जीबी तक मेमोरी विस्तारित करे खातिर एगो समर्पित मेमरी स्टोरेज स्लॉट भी बा। इ डिवाइस मोटो एक्शन नांव की विशेष सुविधा की साथ आवेला जवन की गति और इशारा के समझ के ओकर प्रतिक्रिया देला। एमें 13 मेगापिक्सेल क रियर-फेस कैमरा बा, और 5 मेगापिक्सेल फ्रंट-फेस कैमरा और एफएम रेडियो रिसीवर भी बा। मोटो जी-4 802.11एन वाई-फाई कनेक्टिविटी के सपोर्ट करेला। इ डिवाइस एंड्रॉइड 6.0.1 "मार्शमेलो" पर चलेला। एमें 'टर्बोपॉवर' चार्जिंग क सुविधा बा जवन कि केवल 15 मिनट चार्ज कइले की बाद छह घंटे की बैटरी लाइफ देला। 29 दिसंबर, 2016 के भारत में मोटो जी 4 क उपयोगकर्ता  बतावल लो कि उन सब क डिवाइस एंड्रॉइड 7.0 "नोगाट" खातिर ओटीए अपडेट प्राप्त कइल शुरू क देले बा। बाद में कईगो समाचार साइट ए बात क पुष्टि कइली स की इ वास्तव में एक रोलआउट रहे, और नाकि कौनों तरह क परीक्षण।

विभिन्न मॉडल

मोटो जी 4 एगो मानक मॉडल, मोटो जी 4 प्ले, और मोटो जी 4 प्लस में उपलब्ध बा। प्ले एगो निचला स्तर की कैमरा और कम स्क्रीन रिज़ॉल्यूशन की साथ इ मोटो जी 4 प्लस से एगो कमतर मॉडल ह। प्लस चौथी पीढ़ी क मोटो जी क एगो प्रीमियम मॉडल ह जेमें फ्रंट प फिंगरप्रिंट सेंसर बा। एमें एगो इंफ्रारेड फेज डिटेक्शन ऑटोफोकस की सुविधा की साथ 16 मेगापिक्सल क रियर कैमरा बा, 4 जीबी रैम और 64 जीबी तक क आंतरिक मेमोरी बा।

प्राइम एक्सक्लूसिव संस्करण

ऑनलाइन रिटेलर अमेज़ॅन डॉट कॉम भी अमेज़ॅन प्राइम सदस्यन खातिर जी 4 क एगो प्राइम एक्सक्लूसिव संस्करण (दोनों 16 जीबी और 32 जीबी मॉडल) पेश कइले बा। इ संस्करण आपन नियमित समकक्ष से लगभग 50 डॉलर सस्ता बा, और लॉकस्क्रीन पर अमेज़ॅन क विज्ञापन देखावेला।

संदर्भ

मोबाइल फोन
मोटोरोला मोबाइल फोन